open-index/open-wikipedia-markdown huggingface dataset:
ขีปนาวุธ

right|thumb|285px|ภาพจำลองการทำงานของขีปนาวุธปล่อยโจมตีหลายเป้าหมาย

**ขีปนาวุธ** () หมายถึงมิสไซล์ที่เดินทางด้วยขีปนวิธี แตกต่างจากมิสไซล์นำวิถีซึ่งเรียกว่าอาวุธปล่อยครูซ

ขีปนาวุธมีหน้าที่นำส่งหัวรบหนึ่งหัวหรือมากกว่าเพื่อทำล้ายล้างเป้าหมายในวงกว้างหรือหลายเป้าหมายในการยิงครั้งเดียว โดยจะมีการบังคับวิถีในขาขึ้น ซึ่งมักอาศัยระบบนำวิถีด้วยแรงเฉื่อย (inertial navigation) หรือด้วยวัตถุท้องฟ้า (celestial navigation) เป็นหลัก ขณะที่ขีปนาวุธพิสัยใกล้บางแบบจะมีการใช้ระบบนำวิถีด้วยดาวเทียม (satellite navigation) และเมื่อแรงขับดันหมดลงเคลื่อนที่ต่อไปตามขีปนวิถี ระหว่างที่บิน โดยไม่จำเป็นต้องอาศัยผิวพื้นอากาศพลวัต (airfoil) เพื่อสร้างแรงยก ขีปนาวุธพิสัยไกลส่วนใหญ่จะมีการปลดถังเชื้อเพลิงที่ใช้หมดแล้วออกเป็นท่อนๆตกลงไปตามแรงโน้มถ่วงของโลก หลังปลดถังเชื้อเพลิงท่อนสุดท้ายออกแล้ว หัวรบก็จะตกลงสู่เป้าหมายโดยไม่มีการนำวิถี ขีปนาวุธพิสัยกลางจะมีการขับดันขึ้นไปถึงบริเวณไม่เกินชั้นบรรยากาศ ในขณะที่ขีปนาวุธข้ามทวีปจะขับดันขึ้นไปถึงบริเวณวงโคจรย่อย 

การสกัดหัวรบที่กำลังลงปลายทางถือเป็นภารกิจค่อนข้างยากลำบาก ยิ่งขีปนาวุธทำการทิ้งตัวลงปลายทางที่ระดับความสูงเท่าใด ยิ่งมีความเร็วในลงปลายทางเร็วเท่านั้น ความเร็วของหัวรบที่กำลังลงปลายทางอาจเร็วพอๆกับอุกกาบาต ซึ่งมิสไซล์ทั่วไปไม่อาจไล่ตามทัน การสกัดจึงต้องสกัดจากทิศทางด้านหน้าหรือด้านข้างเท่านั้น ระบบป้องกันขีปนาวุธส่วนใหญ่มักจะออกแบบมาใช้ในการสกัดกั้นในช่วงนี้เป็นหลัก

ขีปนาวุธยิงจากเรือดำน้ำได้รับการออกแบบขึ้นในช่วงทศวรรษที่ 1950 และนำไปสู่การสร้างเรือดำน้ำขีปนาวุธ ( หรือ SSB) ขึ้นในเวลาต่อมา

## การจำแนกประเภท
* ขีปนาวุธทางยุทธวิธี (Tactical ballistic missile : IBM) พิสัยปฏิบัติการ 150 ถึง 300 กม.
* ขีปนาวุธระดับยุทธบริเวณ (Theater ballistic missile : TBM) พิสัยปฏิบัติการ 300 ถึง 3,500 กม.
** ขีปนาวุธพิสัยสั้น (Short-range ballistic missile : SRBM) พิสัยปฏิบัติการ 300 ถึง 1,000 กม.
** ขีปนาวุธพิสัยกลาง (Medium-range ballistic missile : MRBM) พิสัยปฏิบัติการ 1,000 ถึง 3,500 กม.
* ขีปนาวุธพิสัยปานกลาง (Intermediate-range ballistic missile : IRBM) พิสัยปฏิบัติการ 3,500 ถึง 5,500 กม.
* ขีปนาวุธข้ามทวีป (Intercontinental ballistic missile : ICBM) พิสัยปฏิบัติการมากกว่า 5,500 กม.

## อ้างอิง

หมวดหมู่:ขีปนาวุธ
หมวดหมู่:วิถีศาสตร์
เครื่องหมายยศนายทหารชั้นสัญญาบัตรกองทัพบกเนโท

แผนภาพเปรียบเทียบ **เครื่องหมายยศนายทหารชั้นสัญญาบัตรกองทัพบกเนโท** () แสดงให้เห็นถึงรูปแบบยศทางทหารของกองกำลังทางบกแต่ละรัฐสมาชิกเนโท  

## นายทหาร (OF 1–10)

## นายดาบ (WO 1–5)
นายดาบ (warrant officer: WO) และ และนายดาบกอง (chief warrant officers: CWO) ในกองทัพสหรัฐนั้นมียศต่ำกว่านายทหารชั้นสัญญาบัตร แต่สูงกว่า ผู้สมัครนายทหาร (officer candidates) และนายทหารชั้นประทวน ยศแรกของนายดาบ คือนายดาบ ชั้น 1 (WO1) นั้นไม่มีจัดการ "แต่งตั้ง" แต่จะใช้วิธีการ "รับรอง" จากสำนักเลขาธิการกองทัพบกมาประจำการแทน นายดาบจะได้รับการปฏิบัติเช่นเดียวกับนายทหารชั้นสัญญาบัตร แต่ก็อาจจะมีบางข้อปฏิบัติที่ได้รับการสงวนไว้ปฏิบัติเฉพาะกับทหารชั้นสัญญาบัตรเท่านั้น ตำแหน่งนายดาบมักจะถูกแทนที่ในตำแหน่งเดิม เมื่อบุคคลที่ดำรงตำแหน่งดังกล่าวได้รับการเลื่อนยศขึ้นเป็น นายดาบกอง ชั้น 2 (chief warrant officer 2: CW2/CWO2) ซึ่งตำแหน่งนายดาบ ชั้น 1 (WO1) อาจจะได้รับการแต่งตั้งให้มีคนมาแทนที่ได้ตามที่ได้ระบุไว้ในข้อ 10 ของ USC 

## ดูเพิ่ม
* เครื่องหมายยศของประเทศในเครือเนโท
* เครื่องหมายยศนายทหารชั้นประทวนและพลสมัครกองทัพบกเนโท
* เครื่องหมายยศนายทหารชั้นสัญญาบัตรกองทัพอากาศเนโท
* เครื่องหมายยศนายทหารชั้นประทวนและพลสมัครกองทัพอากาศเนโท
* เครื่องหมายยศนายทหารชั้นสัญญาบัตรกองทัพเรือเนโท
* เครื่องหมายยศนายทหารชั้นประทวนและพลสมัครกองทัพเรือเนโท

## หมายเหตุ

## อ้างอิง

* STANAG 2116 NATO chart
* 

## แหล่งข้อมูลอื่น
* History of NATO – the Atlantic Alliance - UK Government site
* NATO codes for grades of military personnel in STANAG 2116

หมวดหมู่:ยศทหารเนโท
ความสัมพันธ์มาเลเซีย–แอลจีเรีย

**ความสัมพันธ์มาเลเซีย–แอลจีเรีย** เป็นความสัมพันธ์ทางการทูตระหว่างมาเลเซียและแอลจีเรีย โดยประเทศมาเลเซียมีสถานทูตของตนที่แอลเจียร์ และประเทศแอลจีเรียมีสถานทูตของตนที่กัวลาลัมเปอร์

## ประวัติ
มีการเปิดสถานทูตแอลจีเรียในประเทศมาเลเซียใน ค.ศ. 1993 โดยอับดุลอะซีซ บูเตฟลีกา ประธานาธิบดีแอลจีเรีย เดินทางเยือนมาเลเซียสองครั้งในงานประชุมขบวนการไม่ฝักใฝ่ฝ่ายใด และองค์การความร่วมมืออิสลามใน ค.ศ. 2003  มาฮาดีร์ โมฮามัด นายกรัฐมนตรีมาเลเซีย เยือนประเทศแอลจีเรียเป็นการตอบแทนการเยือนในปีเดียวกัน โดยมีการลงนามข้อตกลงเกี่ยวกับการค้าแบบทวิภาคี เทคโนโลยีสารสนเทศและการสื่อสารหลายฉบับ ตลอดจนความร่วมมือระหว่างสำนักข่าวแอลจีเรียเพรสเซอร์วิสกับเบอร์นามา

## เศรษฐกิจ

ใน ค.ศ. 2002 การส่งออกของแอลจีเรียไปยังมาเลเซียมีมูลค่าประมาณ 2.5 ล้านดอลลาร์สหรัฐ ในขณะที่การส่งออกของมาเลเซียไปยังแอลจีเรียมีมูลค่าถึง 113.6 ล้านดอลลาร์สหรัฐ รัฐบาลแอลจีเรียส่งเสริมให้นักลงทุนชาวมาเลเซียเข้าลงทุน เนื่องจากประเทศกำลังอยู่ระหว่างการพัฒนาโครงสร้างพื้นฐานและอุตสาหกรรมอย่างรวดเร็ว ทางการแอลจีเรียยังได้เชิญบริษัทเพื่อการพัฒนาจากมาเลเซียและปิโตรนาส หนึ่งในบริษัทน้ำมันหลักของมาเลเซีย ให้เข้าร่วมโครงการสำรวจน้ำมัน

## อ้างอิง



แอลจีเรีย
มาเลเซีย
เครื่องหมายยศนายทหารชั้นประทวนและพลสมัครกองทัพบกเนโท

แผนภาพเปรียบเทียบ **เครื่องหมายยศนายทหารชั้นประทวนและพลสมัครกองทัพบกเนโท** () แสดงให้เห็นถึงรูปแบบยศนายทหารชั้นประทวน พลอาสาสมัครและทหารเกณฑ์ ของกองทัพบกรัฐสมาชิกเนโท

## นายทหารชั้นประทวนและอื่น ๆ (OR 1–9)

## ดูเพิ่ม
* เนโท
* เครื่องหมายยศของประเทศในเครือเนโท
* เครื่องหมายยศนายทหารชั้นสัญญาบัตรกองทัพบกเนโท
* เครื่องหมายยศนายทหารชั้นสัญญาบัตรกองทัพอากาศเนโท
* เครื่องหมายยศนายทหารชั้นประทวนและพลสมัครกองทัพอากาศเนโท
* เครื่องหมายยศนายทหารชั้นสัญญาบัตรกองทัพเรือเนโท
* เครื่องหมายยศนายทหารชั้นประทวนและพลสมัครกองทัพเรือเนโท

## หมายเหตุ

## อ้างอิง

* 
* 
* 
* 

## แหล่งข้อมูลอื่น
* NATO Ranks and Grades—Official NATO Ranks / Pay Grades Table
* STANAG 2116 (Edition 5)
* History of NATO – the Atlantic Alliance—UK Government site
* NATO codes for grades of military personnel from STANAG 2116
* Nato Army/Navy/AirForce Enlisted Ranks  from visualinformation.info

หมวดหมู่:ยศทหารเนโท
สุดยอดหน่วยซีล

***สุดยอดหน่วยซีล*** () เป็นละครโทรทัศน์อเมริกันแนวทหารที่สร้างโดยเบนจามิน คาเวลล์ ซีรีส์เรื่องนี้อำนวยการสร้างโดยซีบีเอสสตูดิโอส์ และเริ่มออกอากาศทางช่องซีบีเอส ในวันที่ 27 กันยายน 2017

ซีรีส์เรื่องนี้ติดตามหน่วยรบชั้นหัวกะทิของกองทัพเรือสหรัฐฯ อย่าง เนวีซีล ซึ่งแสดงโดยเดวิด โบเรียนาซ, แม็กซ์ ธีริโอต, เจสสิกา ปาเร, นีล บราวน์ จูเนียร์, เอเจ บัคลีย์ และโทนี ทรัคส์ เมื่อวันที่ 9 พฤษภาคม 2019 ซีบีเอสอนุมัติให้สร้างซีรีส์เรื่องนี้ต่อในซีซันที่ 3 ซึ่งออกอากาศตอนแรกในวันที่ 2 ตุลาคม 2019 ในเดือนพฤษภาคม 2020 ซีรีส์ได้รับการอนุมัติให้สร้างต่อในซีซันที่ 4 ซึ่งออกอากาศตอนแรกในวันที่ 2 ธันวาคม 2020 ในเดือนพฤษภาคม 2021 มีการประกาศว่าซีรีส์ได้รับการอนุมัติให้สร้างต่อสำหรับซีซันที่ 5 และจะย้ายไปที่พาราเมาท์+ ซีซันที่ 5 ออกอากาศตอนแรกวันที่ 10 ตุลาคม 2021 ในเดือนกุมภาพันธ์ 2022 ซีรีส์ได้รับการอนุมัติให้สร้างต่อในซีซันที่ 6 ซึ่งออกอากาศตอนแรกในวันที่ 18 กันยายน 2022 ในเดือนมกราคม 2023 ซีรีส์ได้รับการอนุมัติให้สร้างต่อในซีซันที่ 7 ในเดือนพฤศจิกายน 2023 มีรายงานว่าซีซันที่ 7 จะเป็นซีซันสุดท้ายของซีรีส์

## ภาพรวม
ซีรีส์ติดตามบราโวทีม หน่วยย่อยของซีลทีมซิกซ์ ซึ่งเป็นหน่วยที่เก่งที่สุดของเนวีซีลสหรัฐ ขณะที่พวกเขาวางแผนและปฏิบัติภารกิจอันตรายทั่วโลกโดยไม่แจ้งให้ทราบล่วงหน้า ก็จะมีเรื่องราวความสัมพันธ์ระหว่างพวกเขาและครอบครัว

## นักแสดงและตัวละคร
* เดวิด โบเรียนาซ แสดงเป็น หัวหน้าหน่วยปฏิบัติการสงครามพิเศษ เจสัน เฮย์ส หรือที่รู้จักในชื่อ Bravo 1/1B ที่ต้องรับมือกับการสูญเสียสมาชิกคนหนึ่งในทีมเมื่อเร็ว ๆ นี้

## อ้างอิง

หมวดหมู่:ผลงานเกี่ยวกับแก๊งค้ายาเสพติดเม็กซิโก
หมวดหมู่:รายการโทรทัศน์ช่องซีบีเอส
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2560
หมวดหมู่:ซีรีส์ทางโทรทัศน์โดยซีบีเอสสตูดิโอส์
ทัศนคติของศาสนาอิสลามต่อวิทยาศาสตร์

นักวิชาการมุสลิมได้พัฒนามุมมองเกี่ยวกับวิทยาศาสตร์ในบริบทของศาสนาอิสลาม เมื่อกล่าวถึงวิทยาศาสตร์ อัลกุรอานและอิสลามอนุญาตให้ตีความได้มาก นักวิทยาศาสตร์ในอารยธรรมอิสลามสมัยกลาง (เช่น อิบน์ อัลฮัยษัม) มีส่วนทำให้เกิดการค้นพบทางวิทยาศาสตร์ใหม่ ๆ นักคณิตศาสตร์และนักดาราศาสตร์มุสลิมในคริสต์ศตวรรษที่ 8 ถึง 15 ได้พัฒนาคณิตศาสตร์เกือบทุกสาขาเพิ่มเติม ในขณะเดียวกันก็มีการหยิบยกข้อกังวลเกี่ยวกับการขาดความรู้ทางวิทยาศาสตร์ในส่วนต่าง ๆ ของโลกมุสลิมสมัยใหม่

ความสำเร็จทางวิทยาศาสตร์ของอิสลามครอบคลุมหลากหลายสาขาวิชา โดยเฉพาะในด้านแพทยศาสตร์, คณิตศาสตร์, ดาราศาสตร์, เกษตรกรรม เช่นเดียวกันกับฟิสิกส์, เศรษฐศาสตร์, วิศวกรรม และทัศนศาสตร์  นอกเหนือจากข้อสนับสนุนเหล่านี้แล้ว นักเขียนชาวมุสลิมบางคนยังระบุด้วยว่า อัลกุรอานได้กล่าวถึงปรากฏการณ์ทางวิทยาศาสตร์ที่ได้รับการยืนยันในภายหลังผ่านการวิจัยทางวิทยาศาสตร์ไว้อย่างรอบคอบ ดังในเรื่องโครงสร้างของเอ็มบริโอ ระบบสุริยะ และการพัฒนาของเอกภพ

## อ้างอิง

## อ่านเพิ่ม
* Huff, Toby. *The Rise of Early Modern Science: Islam, China, and the West* (Cambridge University Press, 1993).
* Nasr, Seyyed Hossein. "Islam, Muslims, and modern technology." *Islam and Science* 3.2 (2005): 109-126. online 
* Stearns, Justin. "The Legal Status of Science in the Muslim World in the Early Modern Period: An Initial Consideration of Fatwās from Three Maghribī Sources." in *The Islamic Scholarly Tradition* (Brill, 2011) pp. 265-290. online

## แหล่งข้อมูลอื่น

* Islam & Science
* Science and the Islamic world—The quest for rapprochement by Pervez Hoodbhoy.
* Islamic Science by Ziauddin Sardar (2002).
* Can Science Dispense With Religion?  by Mehdi Golshani.
* Islam, science and Muslims by Seyyed Hossein Nasr.
* Center for Islam and Science 
* Explore Islamic achievements and contributions to science
* Is There Such A Thing As Islamic Science? The Influence Of Islam On The World Of Science
* How Islam Won, and Lost, the Lead in Science
* Radicalism among Muslim professionals worries many
เวทรักษาที่ไหนเขาใช้กันแบบนี้ ~สายฮีลพันธุ์ใหม่ใส่ไม่ยั้ง~

***เวทรักษาที่ไหนเขาใช้กันแบบนี้ ~สายฮีลพันธุ์ใหม่ใส่ไม่ยั้ง~*** () เป็นซีรีส์ไลต์โนเวลญี่ปุ่น เขียนโดยคูโรกาตะ และวาดภาพประกอบโดย KeG เริ่มเผยแพร่ออนไลน์ในมีนาคม พ.ศ. 2557 ทางเว็บไซต์นิยายออนไลน์สร้างโดยผู้ใช้ โชเซ็ตสึกะ นิ นาโร ภายหลังสำนักพิมพ์เมเดียแฟกทอรีได้ลิขสิทธิ์ตีพิมพ์เป็นหนังสือไลต์โนเวลในเครือเอ็มเอฟบุ๊กส์ทั้งหมด 12 เล่มตั้งแต่เดือนมีนาคม พ.ศ. 2559 ถึงมีนาคม พ.ศ. 2563 มังงะดัดแปลงวาดภาพโดยเรกิ คูงายามะ ตีพิมพ์ในนิตยสาร*[[คอมพ์เอช]]* นิตยสารมังงะแนว*[[เซเน็ง]]*ของสำนักพิมพ์คาโดกาวะโชเต็งตั้งแต่เดือนเมษายน พ.ศ. 2560 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 14 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงผลิตโดยสตูดิโอแอดด์และชินเอแอนิเมชัน ฤดูกาลแรกออกอากาศตั้งแต่เดือนมกราคมถึงมีนาคม พ.ศ. 2567 โดยมีการประกาศสร้างฤดูกาลที่สองแล้ว

## ตัวละคร

;
:
;
:
;
:

## สื่อ
### ไลต์โนเวล
ซีรีส์ที่เขียนโดยคุโรกาตะ เริ่มเผยแพร่ทางออนไลน์ในเดือนมีนาคม 2557 บนเว็บไซต์สำนักพิมพ์นวนิยายที่ผู้ใช้สร้างขึ้นโชเซ็ตสึกะ นิ นาโร ต่อมาถูกซื้อกิจการโดยเมเดียแฟกทอรี ซึ่งได้ตีพิมพ์สิบสองเล่มพร้อมภาพประกอบโดย KeG ระหว่างเดือนมีนาคม 2016 ถึงเดือนมีนาคม 2020 ภายใต้สำนักพิมพ์ MF Books

ซีรีส์ไลต์โนเวลภาคต่อโดยผู้แต่งและนักวาดภาพประกอบคนเดียวกัน เริ่มตีพิมพ์เมื่อวันที่ 25 ธันวาคม พ.ศ. 2566

### มังงะ
มังงะดัดแปลงพร้อมงานศิลป์วาดโดยเรกิ คูงายามะ เริ่มตีพิมพ์ในนิตยสารคอมพ์เอชของคาโดกาวะโชเต็ง เมื่อวันที่ 26 เมษายน พ.ศ. 2560 มีการรวบรวมตีพิมพ์เป็นหนังสือมังงะรวมเล่ม (ทังโกบง) จำนวน 14 เล่ม ณ วันที่ 26 มีนาคม พ.ศ. 2567 มีการจัดทำเป็นภาษาไทยโดยสำนักพิมพ์ฟินิกซ์

### อนิเมะ
ได้รับการประกาศดัดแปลงเป็นอนิเมะในระหว่างงานถ่ายทอดสดครบรอบ 8 ปี MF Books ในวันที่ 15 สิงหาคม พ.ศ. 2564 มีการประกาศในภายหลังว่าจะเป็นซีรีส์ทางโทรทัศน์ผลิตโดยสตูดิโอ Add และชินเอแอนิเมชัน และกำกับโดยทากาฮิเดะ โองาตะ เขียนบทโดยโชโงะ ยาซูกาวะ เคอิจิ ทานาเบะเป็นผู้ออกแบบตัวละคร และเอเลเมนต์การ์เดนเป็นผู้แต่งเพลง มีกำหนดออกอากาศตั้งแต่วันที่ 6 มกราคมถึง 30 มีนาคม พ.ศ. 2567 ทางช่องโตเกียวเอ็มเอ็กซ์และ BS11 เพลงเปิดคือ "Cure" ร้องโดย Waterweed ในขณะที่เพลงปิดคือ "Green Jade" ร้องโดย ChouCho มิวส์ คอมมิวนิเคชันได้รับลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้

ฤดูกาลที่สองได้รับการประกาศที่งาน Otakon ในวันที่ 3 สิงหาคม พ.ศ. 2567

#### รายชื่อตอน

## ดูเพิ่ม
**[[บันทึกการเดินทางต่างโลกของท่านอัศวินกระดูก]]* อีกหนึ่งซีรีส์ไลต์โนเวลโดยผู้วาดภาพประกอบเดียวกัน

## หมายเหตุ

## อ้างอิง

## แหล่งข้อมูลอื่น
*  ที่โชเซ็ตสึกะ นิ นาโร 
*  
*  
*  
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2559
หมวดหมู่:มังงะที่ตีพิมพ์ในปี พ.ศ. 2560
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวต่างโลก
หมวดหมู่:แฟรนไชส์ของคาโดกาวะโดวังโงะ
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวเซเน็ง
หมวดหมู่:โชเซ็ตสึกะ นิ นาโร
หมวดหมู่:มิวส์ คอมมิวนิเคชัน
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:ฟีนิกซ์ (สำนักพิมพ์)
หมวดหมู่:รายการโทรทัศน์ของโตเกียวเอ็มเอ็กซ์
เตียวบ้อ

**เตียวบ้อ**  มีชื่อในภาษาจีนกลางว่า **จาง เม่า** () ชื่อรอง **เยี่ยนหลิน** () เป็นขุนนางของรัฐวุยก๊กในยุคสามก๊กของจีน

## ประวัติ
เตียวบ้อเป็นชาวเมืองไพก๊ก (沛国 *เพ่ย์กั๋ว* หรือ 沛郡 *เพ่ย์จฺวิ้น*) ซึ่งปัจจุบันคืิอนครปั๋วโจว มณฑลอานฮุย

ในช่วงศักราชชิงหลง (ค.ศ. 233-237) จักรพรรดิโจยอยโปรดให้ดำเนินโครงการก่อสร้างพระราชวังขนานใหญ่ เตียวบ้อผู้เป็นข้าราชบริพารของรัชทายาทจึงเขียนฎีกาทัดทานพระองค์ รวมถึงคัดค้านเรื่องที่พระองค์ให้คุมตัวเหล่าหญิงที่แต่งงานมาแต่งงานกับเหล่าทหารอีก 

เตียวบ้อยังเขียนในฎีกาว่าจักรพรรดิฮั่นบู๊เต้ (漢武帝 *ฮั่นอู่ตี้*) ทรงนับถือเทพเจ้าและเชื่อถือหมอดู พระองค์โปรดให้ขุดดินสร้างทะเล ก่อดินสร้างภูเขา ในเวลานั้นแผ่นดินเป็นอันหนึ่งอันเดียวกันและไม่มีใครกล้าแข็งข้อกับพระองค์ นับแต่ครั้งราชวงศ์ฮั่นเสื่อมถอยและวุ่นวายเป็นเวลาสี่สิบห้าสิบปี ม้าไม่เคยถอดอาน ทหารไม่เคยถอดเกราะ เตียวบ้อเขียนตักเตือนว่าจักรพรรดิโจยอยขาดความรอบคอบและมโนธรรม พร่ำท่องยกย่องความมัธยัสถ์ แต่กระทำฟุ่มเฟือยเป็นสำคัญ อวดสวนหลังอันหรูหรา และสร้างถาดรองน้ำค้าง แล้วเตียวบ้อจึงเขียนทูลขอให้จักรพรรดิโจยอยมุ่งมั่นในการปราบจ๊กก๊กและง่อก๊ก ทูลว่าตนในเวลานี้อายุ 50 ปีแล้ว กังวลว่าตนอาจตายโดยไม่อาจได้ตอบแทนคุณแผ่นดิน 

จักรพรรดิโจยอยอ่านฎีกาแล้วจึงตรัสกับคนสนิทว่า "เตียวบ้อถือตนว่าเป็นคนบ้านเดียวกับเรา" แล้วจึงมีรับสั่งให้ย้ายเตียวบ้อไปอยู่หน่วยทหารม้ามหาดเล็ก (散騎 *ซ่านฉี*)

## ในนิยาย''สามก๊ก''
ในนิยายอิงประวัติศาสตร์เรื่อง*[[สามก๊ก]]*ในศตวรรษที่ 14 หลังจักรพรรดิโจยอยอ่านฎีกาทัดทานของเตียวบ้อก็ทรงกริ้ว และมีรับสั่งให้นำตัวเตียวบ้อไปประหารชีวิต

## ดูเพิ่ม
* รายชื่อบุคคลในยุคสามก๊ก

## อ้างอิง

### บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซานกั๋วจื้อจู้*).

หมวดหมู่:ขุนนางของวุยก๊ก
ความแม่นยำเท็จ

**ความแม่นยำเท็จ** ()
เป็นการให้ข้อมูลเป็นตัวเลขที่แม่นยำอย่างไม่สมเหตุสมผล
และเพราะความถูกต้องของข้อมูลจะขึ้นอยู่กับความแม่นยำ ดังนั้น นี่อาจทำให้มั่นใจเกินไปว่าข้อมูลถูกต้อง เป็นความเอนเอียงโดยอาศัยความแม่นยำ (precision bias)

## คำอธิบาย
ความแม่นยำเท็จอาจนิยามโดยทั่วไปได้ว่า เป็นการใช้ตัวเลขที่แม่นยำในกรณีที่จริงๆ ระบุอย่างแม่นยำเช่นนั้นไม่ได้ 
เช่น "ความยากลำบากในการเขียน 90% แรกอยู่ที่การเริ่มต้น"
บางครั้งมีการใช้วิธีนี้อย่างผิดๆ เพื่อสร้างความมั่นใจในข้ออ้างที่ไม่สมเหตุผล เช่น "น้ำยาบ้วนปากของเราดีกว่ายี่ห้ออื่นๆ เป็นสองเท่า"

ในวิทยาศาสตร์และวิศวกรรมศาสตร์ วิธีปฏิบัติทั่วไปก็คือถ้าไม่ได้ระบุค่า margin of error ก็ควรจะจำกัดจำนวนเลขนัยสำคัญที่ใช้แสดงข้อมูลตามความแม่นยำ (precision) อย่างสมเหตุผล
เช่น ถ้าเครื่องมือวัดข้อมูลได้แม่นยำถึงเศษ 1/10 ของหน่วยวัด ผลลัพธ์ที่คำนวณโดยใช้ข้อมูลก็ควรระบุแค่ถึง 1/10 ไม่ว่าค่าคำนวณจะมีเลขหลังจุดทศนิยมกี่ตัว และไม่ว่าข้อมูลอื่นๆ ที่ใช้ในการคำนวณจะแม่นยำยิ่งกว่า 1/10
แม้ศาสตร์สาขาอื่นๆ ก็มักจะสมมุติว่า ตัวเลขที่ไม่ระบุเป็นศูนย์ต้องมีความหมาย 
ดังนั้น การให้ข้อมูลที่แม่นยำเกินความสมเหตุผล อาจทำให้เข้าใจผิดเกินจริงเรื่องความแม่นยำ

ในนัยตรงกันข้าม การเก็บข้อมูลให้มีจำนวนเลขนัยสำคัญมากกว่านี้เพื่อการคำนวณในระหว่างๆ ก็เป็นเรื่องดี เพราะป้องกันไม่ให้สะสมความผิดพลาดเพราะการปัดเศษ

ความแม่นยำเท็จมักจะเกิดเมื่อรวมข้อมูลที่แม่นยำสูงเข้ากับข้อมูลที่แม่นยำต่ำ หรือเมื่อใช้เครื่องคิดเลข หรือเมื่อคำนวณเปลี่ยนหน่วย

## ตัวอย่าง
ตัวอย่างตลกนี้แสดงความแม่นยำเท็จ คือ มัคคุเทศก์ของพิพิธภัณฑ์ระบุว่า กระดูกไดโนเสาร์มีอายุ 100,000,005ปีเพราะผู้เชี่ยวชาญบอกเขาเมื่อพึ่งเริ่มทำงานเมื่อ 5ปีก่อนว่า กระดูกมีอายุ  

รถที่วิ่งเร็ว สามารถเปลี่ยนหน่วยความเร็วเป็น 
การเปลี่ยนเลขเต็มในหน่วยหนึ่ง ไปเป็นเลขที่แม่นยำในอีกหน่วยหนึ่ง ทำให้ค่าวัดดูเหมือนจะแม่นยำมาก แต่จริงๆ ไม่ใช่ 

ค่าวัดที่อาศัยการสุ่มตัวอย่างทางสถิติ เช่น ระดับเชาวน์ปัญญา (IQ) มักจะระบุอย่างแม่นยำโดยไม่สมเหตุผล

## ดูเพิ่ม
*การปัดเศษ
*เลขนัยสำคัญ

## เชิงอรรถและอ้างอิง

หมวดหมู่:เลขคณิต
หมวดหมู่:วิทยาศาสตร์เชิงคำนวณ
หมวดหมู่:คณิตศาสตร์ประยุกต์
หมวดหมู่:คณิตตรรกศาสตร์
หมวดหมู่:มโนทัศน์ทางคณิตศาสตร์
หมวดหมู่:ตรรกศาสตร์
หมวดหมู่:คณิตวิเคราะห์
มี่นกู้นปะโท่ดอจี้

**มี่นกู้นปะโท่ดอจี้** (, ) หรือ **เจดีย์มี่นกู้น** เป็นเจดีย์ที่สร้างไม่เสร็จในเมืองมี่นกู้น ห่างจากมัณฑะเลย์ ไปทางตะวันตกเฉียงเหนือราว  ภาคซะไกง์ ตอนกลางประเทศพม่า ซากปรักหักพังนี้เป็นซากของโครงการก่อสร้างขนาดใหญ่ที่พระเจ้าปดุงเริ่มสร้างในปี พ.ศ. 2333 ซึ่งเจตนาปล่อยทิ้งไว้ไม่ให้แล้วเสร็จ เจดีย์มี่นกู้นถูกมองว่าเป็นการแสดงพระราชอำนาจอันแปลกประหลาดที่รู้จักกันดีของพระเจ้าปดุง พระองค์ตั้งจุดสังเกตการณ์บนเกาะนอกเมืองมี่นกู้นเพื่อควบคุมการก่อสร้างเป็นการส่วนพระองค์

## ไม่สมบูรณ์
พระเจ้าปดุงใช้ประโยชน์เชลยศึกจากอาระกันหลายพันคน โดยพระองค์เนรเทศผู้คนจำนวน 20,000 คน ไปยังพม่าตอนกลางเพื่อเป็นทาสทำงานก่อสร้างเจดีย์ การก่อสร้างดังกล่าวยังถูกมองว่าส่งผลกระทบอย่างหนักต่อประชาชนและรัฐ ดังนั้นจึงมีการสร้างคำทำนายเพื่อหยุดโครงการนี้ แนวทางในการสื่อความไม่พอใจนั้นมีความเป็นไปได้ว่าเป็นการใช้ไสยศาสตร์อันล้ำลึกของกษัตริย์ ตามคำทำนายที่ว่า "เมื่อเจดีย์สร้างเสร็จแล้ว บ้านเมืองจะสูญสิ้นไปด้วย"

รูปแบบหนึ่งระบุว่ากษัตริย์จะสวรรคตเมื่อโครงการเสร็จสิ้น ดังนั้นการก่อสร้างจึงถูกชะลอออกไป เพื่อป้องกันการบรรลุตามคำทำนาย และเมื่อกษัตริย์สวรรคต โครงการก็ยุติลงโดยสิ้นเชิง

เจดีย์จำลองในบริเวณใกล้เคียงรู้จักกันในชื่อเจดีย์โปนดอ ซึ่งพบเห็นได้ทั่วไปในโครงการเจดีย์ขนาดใหญ่หลายแห่ง เช่น เจดีย์ชเวดากองและเจดีย์ตะบะญุ แสดงขนาดย่อส่วนของเจดีย์ที่มีความสูงถึง 150 เมตร (490 ฟุต) อย่างไรก็ตาม สถานที่แห่งนี้ได้รับการบันทึกว่าเป็นกองอิฐที่ใหญ่ที่สุดในโลก

## สภาพปัจจุบัน
เมื่อโครงการก่อสร้างถูกยกเลิก เจดีย์ก็มีความสูงถึง 50 เมตร หรือหนึ่งในสามของความสูงที่ตั้งใจไว้ แผ่นดินไหวเมื่อ วันที่ 23 มีนาคม พ.ศ. 2382 ทำให้เกิดรอยแตกขนาดใหญ่ด้านหน้าของโครงสร้างที่เหลือ เจดีย์ทำหน้าที่เป็นสถานที่ท่องเที่ยวมากกว่าสถานที่ทางศาสนา อย่างไรก็ตามศาลเล็ก ๆ ที่มีพระพุทธรูปยังคงมีจุดประสงค์ใช้เป็นสถานที่สักการะและนั่งสมาธิ เจดีย์โปนดอหรือแบบจำลองการสร้างเจดีย์มีให้เห็นอยู่ใกล้ ๆ

## ระฆังมี่นกู้น

พระเจ้าปดุงยังสร้างระฆังขนาดใหญ่ที่หล่อไว้คู่กับเจดีย์ขนาดใหญ่ของพระองค์ด้วย ระฆังมี่นกู้นซึ่งมีน้ำหนัก 90 ตัน ปัจจุบันเป็นระฆังที่ใหญ่เป็นอันดับสองของโลก น้ำหนักของระฆังตามการวัดแบบพม่าคือ 55,555 viss (1 viss = 1.63&nbsp;kg) โดยมีพยัญชนะแทนเลข 5 ในทางดาราศาสตร์และตัวเลขศาสตร์ของพม่า

## การเข้าถึง
สามารถไปถึงมี่นกู้นได้โดยเรือเฟอร์รี่ข้ามแม่น้ำอิรวดีจากมัณฑะเลย์ และจากนั้นอาจเลือกเดินเท้าหรือเกวียนวัวจากท่าเทียบเรือริมแม่น้ำ

## คลังภาพ

ไฟล์:Mingun-Myanmar-01-Arrival.jpg|มุมมองเจดีย์จากแม่น้ำอิรวดี
ไฟล์:Pon Daw pagoda.jpg|เจดีย์โปนดอเจดีย์จำลอง
ไฟล์:The Giant Lion.jpg|ซากสิงห์บริเวณทางเข้าเจดีย์
ไฟล์:Mingun Pagoda.JPG|รอยแตกด้านหน้าเจดีย์
ไฟล์:Pahtodawgyi Pagoda (28418345137).jpg|ทางเดินขึ้นไปบนยอดเจดีย์
ไฟล์:Irrawaddy River from atop Mingun Pahtodawgyi.JPG|วิวบนยอดเจดีย์
ไฟล์:Pa Htoe Taw Gyi, Min Kun.jpg|เจดีย์จากมุมมองทางอากาศ


## อ้างอิง

มี่นกู้น
หมวดหมู่:สิ่งก่อสร้างในภาคซะไกง์
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
การให้แหล่งข้อมูลเท็จ

**การให้แหล่งข้อมูลเท็จ** () อาจหมายถึง 
* การให้แหล่งข้อมูลผิดโดยทั่วไปสำหรับผลงานหรือคำพูด เมื่อให้เครดิตผิดคนหรือผิดกลุ่มไม่ว่าจะทำโดยบังเอิญ ทำตามๆ กัน หรือเพราะมีข้อมูลผิดพลาด
* เหตุผลวิบัติโดยเฉพาะอย่างหนึ่ง ที่ผู้สนับสนุนอ้างแหล่งข้อมูลที่ไม่เข้าประเด็น หรือไม่มีคุณสมบัติ หรือระบุผู้แต่งไม่ได้ หรือมีอคติ หรือกุขึ้น เพื่อจะสนับสนุนข้ออ้าง

## การระบุแหล่งที่ไม่ถูกต้อง
คำคมบางครั้งจะระบุผู้แต่งที่มีชื่อเสียงยิ่งกว่าผู้แต่งตัวจริง 
ซึ่งทำให้คำคมมีชื่อเสียงยิ่งขึ้น แต่ผู้แต่งจริงก็จะถูกลืมเลือนไป
การระบุผู้แต่งผิดเช่นนี้ เบื้องต้นอาจใช้เป็นเหตุผลแบบมีเล่ห์เหลี่ยม โดยเฉพาะเมื่อต้องการให้น่าเชื่อถือ เพราะการระบุผู้ที่มีชื่อเสียงยิ่งกว่า ไม่ว่าจะตั้งใจหรือจำผิด ก็จะทำให้น่าเชื่อถือยิ่งขึ้น 

## เหตุผลวิบัติ
ผู้มีเล่ห์เหลี่ยมอาจทำถึงกุแหล่งข้อมูลขึ้นเพื่อสนับสนุนข้ออ้างของตน 
เช่น ในปี2009 มีการกุสถาบันหลอกลวงคือ "Levitt Institute" ขึ้นเพื่อหลอกสื่อออสเตรเลียให้รายงานว่า ซิดนีย์เป็นเมืองที่เชื่อใจคนง่ายที่สุด

การอ้างคำพูดนอกบริบทเป็นรูปแบบหนึ่งของการให้แหล่งข้อมูลผิด

## ดูเพิ่ม
* ข่าวปลอม

## เชิงอรรถและอ้างอิง

## แหล่งข้อมูลอื่น
* 
* 

หมวดหมู่:เหตุผลวิบัติอรูปนัย
หมวดหมู่:อรรถศาสตร์
หมวดหมู่:ตรรกศาสตร์
หมวดหมู่:มโนทัศน์ทางสังคม
หมวดหมู่:การเสแสร้ง
หมวดหมู่:การสื่อสารแห่งความเท็จ
มิตูโตโย

**มิตูโตโย คอร์ปอเรชั่น** () เป็นบริษัทข้ามชาติผู้ผลิตเครื่องมือวัดและเทคโนโลยีมาตรวิทยาสัญชาติญี่ปุ่น มีสำนักงานใหญ่ตั้งอยู่ในเขตทากัตสึ นครคาวาซากิ จังหวัดคานางาวะ

ก่อตั้งในปี ค.ศ. 1934 โดยเยฮัน นูมาตะ (沼田 恵範*Numata Ehan*)

## อ้างอิง

หมวดหมู่:ตราสินค้าญี่ปุ่น
หมวดหมู่:บริษัทของญี่ปุ่น
รถแห่ดนตรีสด

**รถแห่ดนตรีสด** หรือเรียกสั้น ๆ ว่า **รถแห่** เป็นการแสดงรูปแบบหนึ่งที่ได้รับความนิยมในภาคตะวันออกเฉียงเหนือของประเทศไทย โดยจะดัดแปลงรถบรรทุกให้มีลักษณะรถเครื่องเสียงเคลื่อนที่ ให้สามารถแสดงดนตรีและขับร้องสดจากนักร้องนักดนตรีประจำรถแห่ เล่นตามงานประเพณีต่าง ๆ รวมถึงงานที่ได้รับการว่าจ้าง ในแต่ละท้องที่อาจเล่นเพลงที่แตกต่างกันไป เช่นอีสานตอนใต้เน้นเพลงแนวกันตรึมที่รับแนวทางมาจากฝั่งกัมพูชา ส่วนอีสานตอนกลางก็จะเน้นเล่นแนวหมอลำ ในปัจจุบันอาจมีเล่นเพลงไทยป็อปตามความนิยม

## ประวัติ
### ภูมิหลัง
ก่อนพุทธทศวรรษ 2520 ในภาคตะวันออกเฉียงเหนือของประเทศไทย เป็นยุคที่นำเอาเครื่องดนตรีพื้นบ้านอีสานบรรเลงดนตรีทำนองพื้นบ้านเรียกว่า "ลาย" เช่น ลายเต้ย ลายลดพัดพร้าว สายสรภัญ เป็นต้น การแสดง ดนตรีลักษณะนี้มีเพียงการบรรเลงดนตรีเพียงอย่างเดียว 

จนประมาณพุทธทศวรรษ 2520 เป็นยุคที่นำเอาเครื่องดนตรีพื้นบ้านมาผสมกับเครื่องดนตรีสากลจนเป็นวงที่ใหญ่ขึ้น เช่น คีย์บอร์ด กีตาร์ เบส เป็นต้น แต่ยังคงเครื่องดนตรีพื้นบ้านอย่างพิณหรือแคน เริ่มมีการต่อสายเครื่องดนตรีกับเครื่องขยายเสียงจากแบตเตอร์รีของรถยนต์ ใช้รถเข็นแห่รอบหมู่บ้าน ยังคงบรรเลงในลักษณะทำนองพื้นบ้าน ไม่มีคำร้อง

ประมาณกลางพุทธทศวรรษที่ 2530 มีการแห่ดนตรีที่ใช้รถในการบรรเลง หรือเรียกว่า "รถแห่ซาวด์" โดยใช้รถบรรทุกขนดสี่ล้อมาบรรทุกเครื่องเสียงไว้บริเวณท้ายกระบะเชื่อมต่อระบบเข้ากับเครื่องเสียงที่ติดอยู่กับตัวรถ แต่การแห่ในยุคนี้ไม่มีการแสดงสด เป็นการเปิดเพลงผ่านลำโพง เพลงมีทั้งเพลงบรรเลงและดนตรีที่มีเนื้อร้อง รวมถึงมีการแห่ดนตรีในกิจกรรมที่มีความหลายหลายมากกว่าแต่เดิมที่เป็นพิธีทางประเพณี เช่น การแห่เพื่อโฆษณาประชาสัมพันธ์ เป็นต้น

### ยุครถแห่ดนตรีสด
ปลายพุทธทศวรรษที่ทศวรรษที่ 2550 เป็นยุคที่นำรถแห่ดนตรีมาพัฒนาให้สามารถบรรเลงดนตรีและขับร้องสดได้บนรถ มีความแตกต่างจากเดิมคือนำรถบรรทุกขนาดใหญ่ (หกล้อ) มาเป็นบรรทุกเครื่องขยายเสียงที่มีขนาดใหญ่เท่ากับตัวรถทำให้คล้ายกับเวทีหมอลำ บรรเลงเพลงทั้งทำนองพื้นบ้านและดนตรีที่มีคำร้อง แสดงสดในงานบุญประเพณีต่าง ๆ และงานที่เจ้าภาพจ้างไปแสดงเช่น งานแต่งงาน งานขึ้นบ้านใหม่ เป็นต้น คณะรถแห่ที่ชื่อ "รถแห่ดาราทอง มิวสิก" มีสำนักงานอยู่ที่จังหวัดบุรีรัมย์ ถือเป็นคณะรถแห่ที่มีบทบาทสำคัญในวงการรถแห่

จากข้อมูลระหว่าง พ.ศ. 2559-2563 มีรถแห่ดนตรีสดมากกว่า 400 คัน 

ในช่วงฤดูฝนไม่มีงานในท้องถิ่นอีสาน รถแห่เหล่านี้จะออกนอกพื้นที่เพื่อรับงานตามเมืองใหญ่ ในพื้นที่โรงงานอุตสาหกรรม เขตปริมณฑลกับในภาคตะวันออก

## รถแห่
รถแห่เป็นการนำรถบรรทุก 6 ล้อ บรรทุกเครื่องขยายเสียงที่มีขนาดใหญ่ ทำรถให้คล้ายเวที มีเครื่องปั่นไฟบนรถ มีระบบแสง สี เสียง ข้างรถมีการติดลวดลายสติ๊กเกอร์ มีลายตั้งแต่ชื่อวง สัญลักษณ์ของวง ยี่ห้อเครื่องเสียงที่รถแห่เลือกใช้ ช่างหรือร้านแต่งเครื่องเสียงที่รถแห่ใช้บริการ

สมาชิกรถแห่หนึ่งคันอาจมีสมาชิกตั้งแต่ 8-12 คน ประกอบด้วย คนขับรถซึ่งโดยมากคือเจ้าของรถวงดนตรี มีนักร้องนำ มือกีตาร์ มือเบส มือกลองและมือคีย์บอร์ด และผู้ติดตาม เช่น ช่างภาพประจำวงบันทึกภาพนิ่งและวิดีโอ เพื่อเผยแพร่ทางยูทูบหรือเฟซบุ๊ก เพื่อเสริมรายได้ของวง

## อ้างอิง

หมวดหมู่:หมอลำ
หมวดหมู่:วัฒนธรรมภาคอีสาน
หมวดหมู่:ดนตรีในประเทศไทย
หมวดหมู่:รถยนต์แบ่งตามประเภท
ธงองค์การระหว่างประเทศ

**ธงองค์การระหว่างประเทศ** () คือธงที่ถูกใช้งานโดยองค์การระหว่างประเทศ ได้แก่

## ทั่วโลก

ไฟล์:Flag CPLP.svg|ธงประชาคมประเทศที่ใช้ภาษาโปรตุเกส
ไฟล์:Flag of La Francophonie.svg|ธงองค์การระหว่างประเทศของกลุ่มประเทศที่ใช้ภาษาฝรั่งเศส
ไฟล์:OIC Logo since 2011.svg|ธงองค์การความร่วมมืออิสลาม
ไฟล์:Flag of the United Nations.svg|ธงสหประชาชาติ
ไฟล์:Flag of UNESCO.svg|ธงยูเนสโก
ไฟล์:Drapeau Permanent Court of Arbitration - Cour permanente d'arbitrage.svg|ธงศาลอนุญาโตตุลาการถาวร
ไฟล์:WTO Logo.svg|ธงองค์การการค้าโลก


## ระหว่างทวีป

ไฟล์:African-Caribbean-And-Pacific-Group-Of-States-ACP-Flag.svg|ธงองค์การแห่งรัฐแอฟริกา แคริบเบียน และแปซิฟิก
ไฟล์:Flag of the Arab League.svg|ธงสันนิบาตอาหรับ
ไฟล์:Flag of the Collective Security Treaty Organization.svg|ธงองค์การสนธิสัญญาความมั่นคงร่วมกัน
ไฟล์:Flag of the CIS.svg|ธงเครือรัฐเอกราช
ไฟล์:Flag of the Eurasian Economic Union.svg|ธงสหภาพเศรษฐกิจยูเรเชีย
ไฟล์:Flag of NATO.svg|ธงเนโท
ไฟล์:Zpcas flag.jpg|ธงเขตสันติภาพและความร่วมมือแอตแลนติกใต้


## แอฟริกา

ไฟล์:Flag of the African Union.svg|ธงสหภาพแอฟริกา
ไฟล์:Flag of SADC.svg|ธงประชาคมเพื่อการพัฒนาภูมิภาคแอฟริกาตอนใต้


## อเมริกา

ไฟล์:Flag of the Andean Community of Nations.svg|ธงประชาคมแอนดีส
ไฟล์:Bandera.AEC.jpg|ธงสมาคมรัฐแคริบเบียน
ไฟล์:Emblem of the Bolivarian Alliance for the Americas.svg|ธงกลุ่มพันธมิตรโบลิวาร์เพื่ประชาชนแห่งทวีปอเมริกา
ไฟล์:Flag of the Central American Integration System.svg|ธงองค์การทางเศรษฐกิจและการเมืองของอเมริกากลาง
ไฟล์:Flag of CARICOM.svg|ธงประชาคมแคริบเบียน
ไฟล์:CELAC.svg|ธงประชาคมลาตินอเมริกาและแคริบเบียน
ไฟล์:Bandera Parlamento Latinoamericano.jpg|ธงสภาลาตินอเมริกา
ไฟล์:Flag of Mercosur.svg|ธงเมร์โกซูร์
ไฟล์:Flag of the Organization of American States.svg|ธงองค์การนานารัฐอเมริกา
ไฟล์:Flag of UNASUR.svg|ธงสหภาพประชาชาติอเมริกาใต้


## เอเชีย

ไฟล์:Flag of the Cooperation Council for the Arab States of the Gulf.svg|ธงคณะมนตรีความร่วมมือแห่งรัฐอ่าวอาหรับ
ไฟล์:Flag of the Organization of Turkic States.svg|ธงองค์การรัฐเตอร์กิก
ไฟล์:Flag of ASEAN.svg|link=|ธงอาเซียน


## ยุโรป

ไฟล์:Benelux vlag.svg|ธงเบเนลักซ์
ไฟล์:Flag of CEFTA.svg|ธงข้อตกลงการค้าเสรียุโรปกลาง
ไฟล์:Logo of the Council of Europe (no lettering).svg|ธงสภายุโรป
ไฟล์:EFTA logo.svg|ธงสมาคมการค้าเสรียุโรป
ไฟล์:European Political Community logo.svg|ธงประชาคมการเมืองยุโรป
ไฟล์:Flag of Europe.svg|ธงสหภาพยุโรป
ไฟล์:OSCE flag.svg|ธงองค์การว่าด้วยความมั่นคงและความร่วมมือในยุโรป
ไฟล์:Flag of the Nordic Council 2016.svg|ธงคณะมนตรีนอร์ดิก


## โอเชียเนีย

หมวดหมู่:ธง
องค์การระหว่างประเทศ
หมวดหมู่:องค์การระหว่างประเทศ
รี กึม-ซุก

**รี กึม-ซุก** หรีอ **รี คึม-ซุก** (;  หรีอ  ; 16 สิงหาคม ค.ศ. 1978 – ) เป็นนักฟุตบอลชาวเกาหลีเหนือ ปัจจุบันทำหน้าที่ให้แก่สโมสรกีฬาเอพริล 25 เธอมีบทบาทสำคัญในไม่เพียงแต่สำหรับสโมสรของเธอเท่านั้น แต่ยังรวมถึงทีมชาติในการแข่งเอเชียนคัพหญิง, เอเชียนเกมส์ และฟุตบอลโลกหญิง เธอเป็นผู้ทำประตูสูงสุดให้แก่ทีมชาติเกาหลีเหนือด้วยจำนวน 40 ประตู และเป็นนักฟุตบอลหญิงที่มีผลงานมากที่สุดเท่าที่เคยมีมาของประเทศเกาหลีเหนือด้วยจำนวน 165 ประตู

## ผลงาน
รี กึม-ซุก เริ่มอาชีพในระดับนานาชาติในการแข่งฟุตบอลโลกหญิง 1999 เมื่ออายุ 20 ปี เธอทำหน้าที่เป็นกองกลางในระหว่างการแข่งสามนัด โดยการซัพพอร์ตชิน พย็อล-ฮี ซึ่งเป็นสไตรเกอร์วัยสาวและมีความสามารถพิเศษของพวกเธอ

ในรอบ 4 ปี ทีมชาติหญิงสาธารณรัฐประชาชนเกาหลีผ่านเข้ารอบฟุตบอลโลกหญิง 2003 และรีได้ร่วมทีมกับชินซึ่งเป็นเพื่อนของเธออีกครั้ง โดยในแมตช์ที่ชนะไนจีเรีย 3 ประตูต่อ 0 เธอยิง 5 ลูก และเข้าประตู 2 ลูก แม้ว่าทีมของเธอจะไม่สามารถผ่านเข้ารอบก่อนรองชนะเลิศได้ แต่เธอก็ทำหน้าที่ได้ดีมากในสองแมตช์ล่าสุดกับสวีเดนและสหรัฐ โดยยิง 6 ลูก และเข้าประตู 1 ลูก

## อ้างอิง

หมวดหมู่:กองหน้าฟุตบอลหญิง
หมวดหมู่:นักฟุตบอลหญิงชาวเกาหลีเหนือ
หมวดหมู่:ผู้เล่นในฟุตบอลโลกหญิง 1999
หมวดหมู่:ผู้เล่นในฟุตบอลโลกหญิง 2003
หมวดหมู่:ผู้เล่นในฟุตบอลโลกหญิง 2007
หมวดหมู่:นักฟุตบอลในโอลิมปิกฤดูร้อน 2008
หมวดหมู่:นักฟุตบอลโอลิมปิกทีมชาติเกาหลีเหนือ
หมวดหมู่:นักฟุตบอลหญิงทีมชาติเกาหลีเหนือ
การอ้างคำพูดนอกบริบท

**การอ้างคำพูดนอกบริบท** () เป็นเหตุผลวิบัติอรูปนัยโดยยกคำพูดออกมาแต่ไม่เอาบริบทคือคำพูดที่อยู่รอบๆ มาด้วย
เป็นการบิดเบือนความหมายเดิมที่ตั้งใจ
บริบทอาจจะถูกอย่างตั้งใจ หรือไม่ได้ตั้งใจโดยคิดว่าไม่ 
เหตุผลวิบัตินี้ต่างกับการให้แหล่งข้อมูลผิดเพราะยังให้แหล่งข้อมูลที่ถูกต้อง

การให้เหตุผลแบบยกคำพูดนอกบริบท มักจะมีรูปแบบสองอย่างคือ
#เป็นการให้เหตุผลแบบหุ่นฟาง คือยกคำพูดของฝ่ายตรงกันข้ามนอกบริบทเพื่อบิดเบือนจุดยืนของฝ่ายตรงข้าม ปกติเพื่อทำคำพูดนั้นให้เป็นเรื่องง่ายหรือสุดโต่ง เพื่อให้โต้เถียงคำพูดได้ง่าย วิธีนี้สามัญในการเมือง 
#เป็นการให้เหตุผลแบบอ้างผู้มีอำนาจหรือผู้เชี่ยวชาญ คือยกคำพูดของผู้มีอำนาจหรือผู้เชี่ยวชาญนอกบริบท เพื่อให้ดูเหมือนกับว่าสนับสนุนอะไรบางอย่าง

## ตัวอย่าง
ในเยอรมนีสมัยยุคนาซี นักบรรณาธิการของหนังสือพิมพ์ชื่อเสียงฉาวโฉ่ *Der Stürmer* คือคุณยูลีอุส ชไตรเชอร์ ได้ตัดคำพูดต่างๆ มาจากคัมภีร์โบราณของยิวคือทาลมุด เพื่อให้ปรากฏว่าศาสนายิวสนับสนุนความละโมบ ระบบทาส และการฆ่ามนุษย์โดยเป็นพิธีทางศาสนา
โดยประสงค์จะให้ผู้อ่านผู้เป็นชนชั้นกรรมกรและนับถือศาสนาคริสต์เกลียดชังคนยิว
แม้จะไม่ค่อยทำอย่างประสงค์ร้ายสุดๆ เช่นนี้ แต่สื่อมวลชนในปัจจุบันก็ใช้วิธีนี้อย่างสามัญ 
มีงานศึกษาที่ได้แสดงแล้วว่า การแสดงจุดยืนผิดๆ เช่นนี้ มีผลคงยืนแม้หลังผู้รับฟังจะได้เห็นข้อความเดิมพร้อมกับบริบทที่ตัดออก

มีตัวอย่างอื่นๆ อีกรวมทั้ง
* การโต้เถียงในเรื่องรังสรรค์นิยม-วิวัฒนาการ - ชุมชนนักวิทยาศาสตร์ใช้คำนี้กับวิธีที่นักรังสรรค์นิยมให้เหตุผลแก่ข้ออ้างว่าพระเป็นเจ้าสร้างโลก

* แพทย์ทางเลือก - หลักฐานที่สมาคมโฮมีโอพาธีบริติชได้ส่งให้แก่สภาผู้แทนราษฎรล่างของอังกฤษ ใช้ข้อสรุปของงานศึกษาทางโดยใช้คำพูดนอกบริบท เพื่อสนับสนุนประสิทธิศักย์ของการรักษาด้วยโฮมีโอพาธี เช่น ข้อสรุปของงานศึกษาหนึ่งถูกนำไประบุว่า "มีหลักฐานบ้างว่าการรักษาด้วยโฮมีโอพาธีมีประสิทธิผลดีกว่ายาหลอก" โดยไม่รวมคำพูดบริบทที่มีข้อยกเว้นดังนี้ว่า "แต่หลักฐานนี้มีกำลังน้อยเพราะวิธีการในงานทดลองมีคุณภาพต่ำ การทดลองที่มีคุณภาพทางวิธีการที่ดี มีโอกาสแสดงผลลบยิ่งกว่างานศึกษาคุณภาพต่ำ"

## ดูเพิ่ม
*เหตุผลวิบัติโดยหลักฐานไม่สมบูรณ์
*ความจริงครึ่งเดียว

## เชิงอรรถและอ้างอิง

## แหล่งข้อมูลอื่น
*

หมวดหมู่:เหตุผลวิบัติอรูปนัย
หมวดหมู่:อรรถศาสตร์
หมวดหมู่:ตรรกศาสตร์
หมวดหมู่:มโนทัศน์ทางสังคม
หมวดหมู่:การเสแสร้ง
หมวดหมู่:การสื่อสารแห่งความเท็จ
ธงองค์การรัฐเตอร์กิก

**ธงองค์การรัฐเตอร์กิก** () เดิมคือธงสภาเตอร์กิก ถูกนำมาใช้ในการประชุมสุดยอด ครั้งที่ 2 ที่จัดขึ้นที่บิชเคกในวันที่ 23 สิงหาคม พ.ศ. 2555 และได้รับการเชิญขึ้นเสาธงครั้งแรกเมื่อวันที่ 12 ตุลาคม พ.ศ. 2555

ตัวธงนั้นมีการผสมผสานสัญลักษณ์ของสมาชิกดั่งเดิมทั้งสี่ชาติ ได้แก่ สีฟ้าอ่อนของธงชาติคาซัคสถาน ดวงอาทิตย์ของธงชาติคีร์กีซสถาน ดาวของธงชาติอาเซอร์ไบจาน และพระจันทร์เสี้ยวของธงชาติตุรกี

## ดูเพิ่ม
* องค์การรัฐเตอร์กิก

## อ้างอิง


องค์การรัฐเตอร์กิก
หมวดหมู่:ธงที่เปิดตัวในปี พ.ศ. 2555
ประวัติศาสตร์เซอร์เบีย

thumb|แผนที่ของจักรวรรดิเซอร์เบียในรัชสมัยของจักรพรรดิเสตฟาน ดูซาน
**ประวัติศาสตร์เซอร์เบีย** ครอบคลุมพัฒนาการทางประวัติศาสตร์ของประเทศเซอร์เบียและรัฐในอดีต ตั้งแต่ยุคหินจนถึงปัจจุบัน ตลอดจนประชาชนเซอร์เบียและดินแดนที่เคยปกครองในอดีต ถิ่นที่อยู่อาศัยและการปกครองของเซอร์เบียมีความแตกต่างกันมากในแต่ละยุคสมัย และผลที่ตามมาก็คือ ประวัติศาสตร์ของเซอร์เบียถือว่ามีการเปลี่ยนแปลงเช่นเดียวกันในสิ่งที่รวมอยู่ด้วย

ชาวเซิร์บเข้ามาตั้งถิ่นฐานในคาบสมุทรบอลข่านในศตวรรษที่ 6 และ 7 โดยโดยมีรัฐที่โดดเด่นที่สุดคือราชรัฐเซอร์เบียของราชวงศ์วลาสตีมีรอวิชี ซึ่งปกครองเหนือดินแดนมอนเตเนโกร บอสเนีย แดลเมเชีย และเซอร์เบียในปัจจุบัน โดยได้พัฒนาเป็นราชรัฐภายในคริสต์ศตวรรษที่ 11 และในปี 1217 ราชอาณาจักรและคริสตจักร (คริสตจักรเซอร์เบียออร์ทอดอกซ์) ได้รับการสถาปนาขึ้นโดยราชวงศ์เนมันจิช ในปี 1345 จักรวรรดิเซอร์เบียได้รับการสถาปนาขึ้น ครอบคลุมพื้นที่ส่วนใหญ่ของคาบสมุทรบอลข่าน ในปี 1540 เซอร์เบียกลายเป็นส่วนหนึ่งของจักรวรรดิออตโตมัน 

ชาวเซิร์บจำนวนมากอพยพไปทางตอนเหนือคือราชอาณาจักรฮังการีซึ่งต่อมาได้กลายเป็นสถาปนาดินแดนเป็นเซอร์เบียวอยวอดีนา และเกิดการปฏิวัติเซอร์เบียเพื่อต่อต้านการปกครองของออตโตมันใน 1817 ถือเป็นการกำเนิดของราชรัฐเซอร์เบีย ซึ่งได้รับเอกราชโดยพฤตินัยใน 1867 และได้รับการรับรองอย่างสมบูรณ์จากมหาอำนาจในสนธิสัญญาเบอร์ลินเมื่อปี 1878 ต่อมาในปี 1882 เซอร์เบียได้เปลี่ยนสถานะจากราชรัฐและสถาปนาขึ้นเป็นราชอาณาจักร และได้เกิดสงครามบอลข่านในปี 1912 และ 1913 ซึ่งเซอร์เบียได้รับชัยชนะจากสงคราม ทำให้เซอร์เบียได้ยึดคืนวาร์ดาร์มาซิโดเนีย, คอซอวอและเมทอฮียา และรัชกา (ดินแดนเก่าของเซอร์เบีย) กลับคืนมา เมื่อปลายปี 1918 ด้วยความพ่ายแพ้ของจักรวรรดิออสเตรีย-ฮังการี เซอร์เบียจึงได้ขยายอาณาเขตให้ครอบคลุมภูมิภาคของอดีตเซอร์เบียวอยวอดีนาด้วย เซอร์เบียรวมเป็นหนึ่งเดียวกับรัฐอื่นๆ ของออสเตรีย-ฮังการีเข้ารวมกับรัฐสลาฟคือ รัฐแห่งชาวสโลวีน โครแอต และเซิร์บ ซึ่งราชอาณาจักรเซอร์เบียเข้าร่วมสหภาพเมื่อวันที่ 1 ธันวาคม 1918 และประเทศนี้ได้รับการตั้งชื่อว่าราชอาณาจักรแห่งชาวเซิร์บ โครแอต และสโลวีน 

เซอร์เบียได้บรรลุเขตแดนในปัจจุบันเมื่อสิ้นสุดสงครามโลกครั้งที่สอง เมื่อเป็นดินแดนภายในสหพันธ์สาธารณรัฐประชาชนยูโกสลาเวีย (ประกาศในเดือนพฤศจิกายน 1945) หลังจากการล่มสลายของยูโกสลาเวียและเกิดสงครามในคริสต์ทศวรรษ 1990 เซอร์เบียก็กลายเป็นรัฐเอกราชอีกครั้งในวันที่ 5 มิถุนายน 2006 หลังจากการล่มสลายของสหภาพกับมอนเตเนโกร
## อ้างอิง

หมวดหมู่:ประเทศเซอร์เบีย
หมวดหมู่:ประวัติศาสตร์เซอร์เบีย
ธงเครือรัฐเอกราช

**ธงเครือรัฐเอกราช** ( ) ถูกนำมาใช้งานครั้งแรกในปี พ.ศ. 2539 โดยธงแสดงให้เห็นถึงภาพดวงอาทิตย์สีเหลืองบนผืนธงสีน้ำเงินเข้ม ตรงกลางมีเสาตั้งตรงหนึ่งอัน และแขนงจากเสาเป็นทรงโค้งโอบรอบดวงอาทิตย์ ซึ่งการออกแบบธงนี้สื่อความหมายถึงสัญลักษณ์ของความปรารถนาที่จะเป็นหุ้นส่วนอย่างเท่าเทียม ความสามัคคี สันติภาพ และความมั่นคง

## ประวัติ
ในการประชุมของเครือรัฐเอกราชเมื่อต้นปี พ.ศ. 2537 ได้มีการประกาศการแข่งขันออกแบบธงและสัญลักษณ์สำหรับเครือรัฐเอกราช โดยผู้ชนะการแข่งขันครั้งนั้นคือ Alexander Wasiljewitsch Grigorjew จากเซนต์ปีเตอร์สเบิร์ก โดยการออกแบบของเขาถูกนำเสนอเข้าสู่ที่ประชุมในวันที่ 15 เมษายน พ.ศ. 2537 และคณะมนตรีได้รับช่วงมาดำเนินการออกแบบต่อจนกระทั่งได้แบบที่นำมาประกาศใช้อย่างเป็นทางการ อย่างไรก็ตาม ก็ได้มีการนำธงและตราสัญลักษณ์ดังกล่าวมาใช้งานก่อนการประกาศใช้อย่างเป็นทางการแล้ว

## อดีตธง
ก่อนที่จะมีการประกาศใช้งานธงปัจจุบัน มีการใช้งานธงชั่วคราวที่มีตัวอักษร "C.I.S." ปรากฎบนพื้นหลังสีขาว ใช้งานในกิจกรรมต่าง ๆ เช่น การแข่งขันกีฬาที่ทีมจากเครือรัฐเอกราชเข้าแข่งขันแทนที่สหภาพโซเวียตหากทีมของสหภาพโซเวียตเข้ารอบ แต่ไม่เคยได้ถูกใช้งานจนกระทั่งสหภาพโซเวียตล่มสลายลง


ไฟล์:Flag of the CIS (UEFA Euro 1992).svg|อดีตธงเครือรัฐเอกราช


## การรับรองตามกฎหมาย
ธงเครือรัฐเอกราชได้ถูกระบุไว้ใน **มติว่าด้วยธรรมนูญว่าด้วยธงเครือรัฐเอกราช** *Decision on the Statute on the Flag of the Commonwealth of Independent States* ซึ่งถูกเขียนขึ้น ณ มอสโกเมื่อวันที่ 19 มกราคม พ.ศ. 2539 ตรงกับวันที่ประกาศใช้อย่างเป็นทางการ ด้วยต้นฉบับเพียงภาษาเดียวคือภาษารัสเซีย ซึ่งในมาตรา 1 ได้ระบุเอาไว้ว่า

### ธรรมนูญว่าด้วยธงเครือรัฐเอกราช
ธรรมนูญว่าด้วยธงเครือรัฐเอกราช ธงของเครือรัฐเอกราช (ต่อไปนี้จะเรียกว่าธงเครือรัฐ) จะต้องเป็นสัญลักษณ์ของเครือรัฐเอกราช (ต่อไปนี้จะเรียกว่าเครือรัฐ) และจะต้องประกอบไปด้วยสีน้ำเงินเข้มที่ทำมุมฉาก ตรงกลางเป็นรูปสีขาวที่ประกอบขึ้นเป็นแท่งแนวตั้ง โดยแยกจากส่วนบนของรูปไปทางขวาและซ้ายอย่างสมมาตรเพื่อสร้างองค์ประกอบในรูปของวงแหวนที่มีจุดศูนย์กลางร่วมกัน ขยายขึ้นไปทางด้านบนและโค้งมน ในขณะที่ความยาวและความกว้างลดลงมาจากสมมาตรออกไปทางขอบ ส่วนบนของการออกแบบเป็นวงกลมสีทอง ล้อมรอบด้วยองค์ประกอบที่เป็นรูปวงแหวน

การออกแบบดังกล่าวเป็นสัญลักษณของความปรารถนาที่จะเป็นหุ้นส่วนที่เสมอภาค ความสามัคคี สันติภาพ และเสถียรภาพ

สัดส่วนความกว้างของธงต่อความยาวต้องเป็น 1:2

## ดูเพิ่ม
* ตราสัญลักษณ์เครือรัฐเอกราช
* ธงชาติสหภาพโซเวียต

## หมายเหตุ

## อ้างอิง

ธง
หมวดหมู่:ธงองค์การระหว่างประเทศ
หมวดหมู่:ธงที่เปิดตัวในปี พ.ศ. 2539
วัดหงษ์ปิยาราม

**วัดหงษ์ปิยาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหงษ์เจริญ อำเภอท่าแซะ จังหวัดชุมพร ที่ดินตั้งวัดมีเนื้อที่ 21 ไร่ ส.ค.1 เลขที่ 58

วัดหงษ์ปิยาราม เดิมชื่อว่า **วัดตาหงษ์**  ได้มีเรื่องเล่าสืบเนื่องกันมาว่าวัดตั้งเมื่อ พ.ศ. 2436 โดยนายหงษ์ หัวหน้าทหาร ซึ่งได้รับสั่งจาก พระยาชุมพร ให้นำทหาร 500 คน มาตั้งฐานที่มั่นที่บ้านปากด่าน (ทัพต้นไทร) ในท้องที่หมู่ 4 ตำบลสลุย (ปัจจุบันเป็นตำบลหงษ์เจริญ) นายหงษ์เป็นผู้ริเริ่มสร้างวัด และได้นิมนต์พระโสมมาอยู่เป็นรูปแรก และได้ทำการอุปถัมภ์มาตลอด จนเมื่อหลวงปู่โสมมรณภาพลง วัดตาหงษ์ ก็มีเจ้าอาวาสสืบต่อกันมาตามลำดับ จนถึงสมัย พระอธิการหนู อินทสุวณฺโณ เมื่อท่านชราภาพลง ท่านได้ตาบอด หลวงพ่อเปียก ปทุโม เจ้าอาวาสวัดนาสร้าง ซึ่งเป็นเจ้าคณะตำบลสมัยนั้น ได้มาช่วยสร้างเสนาสนะต่าง ๆ ภายในวัด และพัฒนาวัดจนเรื่อยมา ถึงปี พ.ศ.2498 พระอธิการหนู อินทสุวณฺโณ ได้มรณภาพลง หลวงพ่อเปียก ปทุโม ก็รับตำแหน่งเจ้าอาวาสวัดหงษ์ปิยารามต่อ และอยู่ที่นั่นจนมรณภาพ เมื่อปี พ.ศ.2505 ได้รับพระราชทานวิสุงคามสีมาครั้งแรกเมื่อ พ.ศ. 2497 ได้รับพระราชทานวิสุงคามสีมาครั้งหลังเมื่อ พ.ศ. 2516ในสมัยหลวงพ่อจรูญ เขมจาโร

อาคารเสนาสนะที่สำคัญ ได้แก่ อุโบสถ เป็นอาคารคอนกรีตเสริมเหล็กทรงไทยชั้นเดียว ศาลาการเปรียญ เป็นอาคารคอนกรีตเสริมเหล็กทรงไทยจัตุรมุข 2 ชั้น กุฏิสงฆ์ จำนวน 5 หลัง วิหารจตุรมุขบูรพาจารย์พ่อปู่โสม หลวงพ่อเปียก และหลวงพ่อจรูญ และศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก ปูชนียวัตถุมีพระประธานประจำอุโบสถ ปางมารวิชัย พระประธานประจำศาลาการเปรียญ ขนาดหน้าตักกว้าง 24 นิ้ว สูง 36 นิ้ว

## รายนามเจ้าอาวาส
* พระอธิการโสม ปฐมเจ้าอาวาส
* พระอธิการอ่อน
* พระอธิการเชื้อ
* พระอธิการซ่าน
* พระอธิการหนู อินทสุวณฺโณ มรณภาพเมื่อ พ.ศ.2498 
* พระครูอนุกูลกิจการี (เปียก ปทุโม) พ.ศ.2498 ถึง 2505
* พระครูวิจิตรกิจาทร (จรูญ เขมจาโร) พ.ศ.2505 ถึง พ.ศ.2546
* พระครูปิยหังสธรรมรัต (ประจวบ สิริธมฺโม) พ.ศ.2546 ถึงปัจจุบัน

## อ้างอิง

หงษ์ปิยาราม
แคเวิร์น เมกกะ

**แคเวิร์น เมกกะ** () เป็นพิพิธภัณฑ์เดอะบีเทิลส์ในเมืองลิเวอร์พูล ก่อตั้งขึ้นใน พ.ศ. 2524 และตั้งชื่อตามแคเวิร์นคลับ () มีบทบาทสำคัญทำให้เกิดการท่องเที่ยวตามรอยเดอะบีเทิลส์ในลิเวอร์พูลโดยแฟน ๆ ของวง พิพิธภัณฑ์ตั้งอยู่หัวมุมจัตุรัสเรนฟอร์ด () กับถนนแมททิว ()

## ประวัติ
พิพิธภัณฑ์แห่งนี้ "ริเริ่มโดยลำพัง" และดำเนินการโดยลิซและจิม ฮิวจ์ ซึ่งกลายมาเป็นจุดเริ่มของการประชุมบีเทิลส์ประจำปีในลิเวอร์พูล ซึ่งปัจจุบันเป็นส่วนหนึ่งของเทศกาลบีเทิลส์วีค () เมื่อพิพิธภัณฑ์และแฟนคลับก่อตั้งขึ้น ความนิยมในเดอะบีเทิลส์ก็พ้นสมัยและไม่ค่อยมีการรับรู้ในลิเวอร์พูล แคเวิร์นคลับซึ่งเป็นสถานที่ซึ่งเดอะบีเทิลส์เล่นเป็นประจำในช่วงปีแรก ๆ หลังจากกลับมาจากฮัมบูร์ก ถูกปิดใน พ.ศ. 2516 และต่อมาถูกใช้เป็นสถานที่ส่วนหนึ่งของการก่อสร้างเครือข่ายเส้นทางรถไฟใต้ดินเมอร์ซีย์เรล () ในปีเดียวกับการเปิดแคเวิร์น เมกกะ มีการประกาศแผนการที่จะรื้อฟื้นและเปิดแคเวิร์นคลับอีกครั้ง คลับในรูปแบบดั้งเดิมเปิดให้บริการตั้งแต่ พ.ศ. 2527 ถึง พ.ศ. 2532 ก่อนที่จะปิดตัวลงอีก และเปิดใหม่อีกครั้งในปี 2534 ในฐานะทั้งสโมสรและพิพิธภัณฑ์ แคเวิร์น เมกกะปิดตัวลงในเดือนธันวาคม พ.ศ. 2527 เมื่อผู้ก่อตั้งลิซ ฮิวจ์ ล้มป่วย ใน พ.ศ. 2546 สำเนาอัลบั้ม*[[ซาร์เจินต์เปปเปอส์โลนลีฮาตส์คลับแบนด์]]* ของเดอะบีเทิลส์พร้อมลายเซ็น รวมถึงชุดของที่ระลึกอย่างเป็นทางการจากการประชุมบีเทิลส์ประจำปีครั้งที่ 4 ที่แคเวิร์น เมกกะ มีผู้ประมูลไปในราคา 290,000 ดอลลาร์ ซึ่งทำลายสถิติราคาปกอัลบั้มของเดอะบีเทิลส์พร้อมลายเซ็นในเวลานั้น ในปี 2561 จิม ฮิวจ์สผู้ร่วมก่อตั้งพิพิธภัณฑ์เสียชีวิต
[225px|thumb|ภาพหล่อโลหะนูนต่ำของ[เดอะบีเทิลส์เคยจัดแสดงที่แคเวิร์น เมกกะ (ปัจจุบันจัดแสดงที่แคเวิร์นคลับ)]]

## อ้างอิง

## แหล่งข้อมูลอื่น

* 
* 
*  – สร้างโดยอลัน เคอร์แรน ในปี 2527 หลังจากรูปปั้นดั้งเดิมถูกสร้างในปี 2524 รูปปั้นเดิมเป็นผลมาจากกองทุนร้องขอรูปปั้นจอห์น เลนนอน ซึ่งจัดโดยจิม ฮิวส์ จากแคเวิร์น เมกกะ

หมวดหมู่:ดนตรีในลิเวอร์พูล
แคเวิร์น เมกกะ
แคเวิร์น เมกกะ
แคเวิร์น เมกกะ
หมวดหมู่:ภาพบรรยายทางวัฒนธรรมของเดอะบีเทิลส์
แคเวิร์น เมกกะ
มาเต (สิ่งแวดล้อมเดสก์ท็อป)

**มาเต** (  )  เป็นสิ่งแวดล้อมเดสก์ท็อปที่เสรีและต้นทางเปิด ทำงานบนระบบปฏิบัติการ ลินุกซ์, เบิร์กลีย์ซอฟต์แวร์ดิสทริบิวชัน และ illumos  

## ชื่อ
ชื่อของมาเตมาจากพืชในอเมริกาใต้ (มาเต) ชื่อนี้มีสไตล์ด้วยตัวพิมพ์ใหญ่ทั้งหมดเพื่อให้เป็นไปตามระบบการตั้งชื่อของสิ่งแวดล้อมเดสก์ท็อปเสรีอื่น ๆ เช่น KDE และ LXDE คำย่อที่มากำหนดทีหลังแบบกล่าวซ้ำว่า "MATE Advanced Traditional Environment" ถูกนำมาใช้โดยผู้คนส่วนใหญ่ในชุมชนมาเต เพื่อเลียนแบบคำย่อแบบกล่าวซ้ำของซอฟต์แวร์เสรี เช่น GNU ("GNU ไม่ใช่ Unix!") การใช้ชื่อใหม่แทน GNOME จะช่วยหลีกเลี่ยงความขัดแย้งในการตั้งชื่อกับ GNOME 3

## อ้างอิง

หมวดหมู่:กะโนม
หมวดหมู่:สิ่งแวดล้อมเดสก์ท็อปเสรี
หมวดหมู่:ซอฟต์แวร์ในปี พ.ศ. 2554
ตัวยึดกระดูกเชิงกราน

**ตัวยึดกระดูกเชิงกราน**, **ตัวตรึงกระดูกเชิงกราน** หรือ **ตัวรัดกระดูกเชิงกราน** () เป็นอุปกรณ์สำหรับการบีบรัดกระดูกเชิงกรานในผู้ที่มีการหักของกระดูกเชิงกรานโดยมีเป้าหมายเพื่อการหยุดเลือด

## การใช้งาน
ตัวยึดกระดูกเชิงกรานใช้งานเพื่อลดการไหลของเลือดจากการแตกของกระดูกเชิงกราน และนำมาใช้ในกรณีผู้ป่วยที่แพทย์หรือหน่วยแพทย์ฉุกเฉินสงสัยว่ามีการหักของวงเชิงกราน (pelvic ring) เป็นส่วนใหญ่ ตัวยึดกระดูกเชิงกรานนั้นแนะนำให้ใช้ในกระดูกเชิงกรานหักแบบแยกกางออกเป็นสองส่วน (open book) และอาจไม่มีประโยชน์นักในรายที่เป็นการแตกของกระดูกเชิงกรานชนิดบีบอัดจากด้านข้าง (lateral compression)

หน่วยแพทย์ฉุกเฉินสามารถใส่ตัวยึดกระดูกเชิงกรานก่ินการขนย้ายผู้ป่วยมาถึงโรงพยาบาล หรือโดยแพทย์กับพยาบาลเมื่อมาถึงแผนกฉุกเฉินแล้ว ตัวยึดกระดูกเชิงกรานมีไว้ใช้ในระยะสั้น ไม่ควรค้างไว้ในระยะยาว

## อาการแทรกซ้อน
อาการแทรกซ้อนหรือผลข้างเคียงที่ไม่พึงประสงค์จากการใส่ตัวยึดกระดูกเชิงกราน อาจรวมถึงแผลเปื่อยบนผิวหนังหากคาไว้นาน จากวรรณกรรมที่ตีพิมพ์ในปี 2016 พบว่าราว 50% ของผู้ป่วยถูกใส่ตัวรัดกระดูกเชิงกรานอย่างไม่ถูกต้อง

## เทคนิกวิธี
ตัวยึดกระดูกเชิงกรานควรจะใส่เหนือต่อกระดูกฟีเมอร์ตอนบน กล่าวคือแนะนำให้ใส่ที่ระดับเกรเทอร์โทรคันเทอร์ โดยการใส่จะทำให้ได้ท่าทางที่ดีที่สุดในการลดการแยกออกของพิวบิกซิมฟัยสิส ซีทีสแกนสามารถนำมาใช้เพื่อตรวจสอบว่าใส่ตัวยึดกระดูกเชิงกรานถูกต้องหรือไม่ นอกจากนี้ ผ้าปูที่นอน ยังอาจนำมาใช้ประกอบเป็นตัวยึดกระดูกเชิงกรานได้เช่นกัน

ตัวยึดกระดูกเชิงกรานจะช่วยกดโครงสร้างของกระดูกเชิงกราน ซึ่งกระตุ้นให้เลือดที่ค้างอยู่ภายในโพรงช่องเชิงกราน (pelvic cavity) เกิดการแข็งตัว จึงช่วยลดเลือดไหลออกเพิ่มได้ นอกจากนี้ยังช่วยเสริมความมั่นคงให้กับกระดูกเชิงกรานเช่นกัน

## อ้างอิง

หมวดหมู่:ศัลยศาสตร์ออร์โทพีดิกส์
เหตุผลวิบัติโดยกำเนิด

**เหตุผลวิบัติโดยกำเนิด** ()
เป็นเหตุผลวิบัติโดยความไม่เข้าประเด็น (fallacy of irrelevance) ที่ข้อตั้ง/ข้ออ้าง/ข้อมูลจัดว่าถูกหรือผิดโดยเพียงอาศัยแหล่งที่มาและไม่ใส่ใจในสาระ
กล่าวอีกอย่างก็คือ เป็นการจัดข้อตั้งว่าดีหรือไม่ดีโดยอาศัยความน่าเชื่อถือได้ของแหล่งที่มา ไม่ได้อาศัยข้อตั้งเอง

ดังนั้น เหตุผลจึงวิบัติเพราะไม่ได้ประเมินข้อตั้งตามความถูกต้องของมันเอง 
แรกสุด การให้เหตุผลจะดีก็ต่อเมื่อข้อตั้งแสดงความเท็จจริงของข้ออ้างที่เป็นประเด็น
แม้ที่มาของประเด็นหนึ่งๆ อาจเป็นจริงและช่วยแสดงว่า ทำไมประเด็นจึงมีรูปแบบเช่นในปัจจุบัน แต่ก็ไม่สามารถใช้เป็นตัวกำหนดความดีหรือไม่ดีของข้อตั้ง

คำภาษาอังกฤษว่า genetic fallacy อาจเริ่มใช้มาอย่างช้าก็ตั้งแต่ปี1926 

## ตัวอย่าง

มีเหตุผลหลายอย่างที่คนใส่แหวนแต่งงาน ดังนั้น การเชื่อว่า คนที่ดำรงขนบธรรมเนียมประเพณีนี้ส่งเสริมการกีดกันทางเพศ จึงเป็นเหตุผลวิบัติ 

นี่เป็นเหตุผลวิบัติ เพราะผู้จัดสรรอสังหาริมทรัพย์ฝ่ายเอกชนอาจมีความเห็นที่ดีอันประกอบด้วยความรู้ในเรื่องนี้ 

## เชิงอรรถและอ้างอิง

## แหล่งข้อมูลอื่น
*Forms of the genetic fallacy
*Fallacy files: Genetic fallacy

หมวดหมู่:เหตุผลวิบัติโดยประเด็น
หมวดหมู่:เหตุผลวิบัติโดยกำเนิด
เจมิไน (จักรกลสนทนา)

**เจมิไน** () ซึ่งมีชื่อเดิมว่า **บาร์ด** () เป็น จักรกลสนทนา และ แบบจำลองภาษาขนาดใหญ่ (Large Language Models - LLMs) ที่พัฒนาโดย Google AI อยู่ในตระกูลเดียวกับ LaMDA, PaLM  

ในขั้นต้นบาร์ดได้รับการพัฒนาขึ้นเพื่อตอบสนองต่อความนิยมที่สูงขึ้นของแชตจีพีทีรายของโอเพนเอไอ และได้รับการเปิดตัวโดยใช้ชื่อบาร์ดเมื่อ 21 มีนาคม ค.ศ. 2023 ที่ประเทศอังกฤษและสหรัฐอเมริกา ก่อนที่จะขยายไปยังประเทศอื่น ๆ ในเดือนพฤษภาคม

บาร์ดได้รับการพัฒนาและประกาศใน ค.ศ. 2021 แต่ในเบื้องต้นนั้นยังไม่ได้เผยแพร่สู่สาธารณะ การเปิดตัวแชตจีพีทีของโอเพนเอไอในเดือนพฤศจิกายน ค.ศ. 2022 และความนิยมที่ตามมา ส่งผลให้บริษัทกูเกิลรีบเปิดตัวบาร์ดในเดือนกุมภาพันธ์ ค.ศ. 2023 โดยจักรกลสนทนาเป็นหัวข้อสำคัญในการกล่าวสุนทรพจน์สำคัญของกูเกิล ไอโอ ในเดือนพฤษภาคมจากนั้น กูเกิลเปลี่ยนชื่อบาร์ดเป็นเจมิไนอย่างเป็นทางการเมื่อวันที่ 8 กุมภาพันธ์ ค.ศ. 2024

## ภาพรวม
บาร์ดเป็นจักรกลสนทนา ที่ประกาศเปิดตัวเมื่อวันที่ 6 กุมภาพันธ์ 2023 และเปิดให้บริการในวันที่ 21 มีนาคมของปีเดียวกัน รุ่นแรกได้รับการพัฒนาโดยใช้ LaMDA ซึ่ง เป็นแบบจำลองภาษาขนาดใหญ่ ที่ออกโดยกูเกิลในปี 2021 จากนั้นจึงเปลี่ยนมาใช้ PaLM ในเดือนเมษายน 2023 และเปลี่ยนเป็น PaLM2 ซึ่งมีประสิทธิภาพสูงกว่าในเดือนพฤษภาคมปีเดียวกัน หลังจากนั้นในเดือนกุมภาพันธ์ 2024 Gemini 1.0 Pro ได้รับการเปลี่ยนถ่ายเพื่อปรับปรุงประสิทธิภาพและเปลี่ยนชื่อ

บาร์ดนั้นให้บริการโดยมีหน้าเฉพาะที่แยกจากส่วนต่อประสานการค้นหาของกูเกิล ต่างจากไมโครซอฟท์ บิงที่ฝัง GPT-4 ไว้ภายใน UI ชื่อเก่าคือ "บาร์ด" นั้นหมายถึง "กวี" มีที่มาจาการที่เมื่อพิมพ์คำถามก็จะได้รับคำตอบที่ต้องการเป็นประโยคออกมา

## อ้างอิง

## อ่านเพิ่ม

* 
* 

## แหล่งข้อมูลอื่น

* 
* About page
* 

หมวดหมู่:ซอฟต์แวร์ของกูเกิล
หมวดหมู่:จักรกลสนทนา
บาสเกตบอลชายรอบคัดเลือกโอลิมปิก 2024

การแข่งขัน**บาสเกตบอลชายรอบคัดเลือกโอลิมปิก 2024** () จะเป็นการแข่งขันบาสเกตบอลชายที่จะแข่งขันโดยทีมชาติ 24 ทีม โดยทีมชนะเลิศจะได้สิทธิ์เข้าแข่งขันในการแข่งขันบาสเกตบอลโอลิมปิกฤดูร้อน 2024 โดยมีกำหนดจัดขึ้นระหว่างวันที่ 2 ถึง 7 กรกฎาคม พ.ศ. 2567 ในประเทศกรีซ ลัตเวีย ปวยร์โตริโก และสเปน

## ทีม

การแข่งขันบาสเกตบอลรอบคัดเลือกโอลิมปิก ประกอบด้วย ทีมที่ยังไม่ผ่านการคัดเลือกในอันดับที่ดีที่สุด 16 ทีมจากการแข่งขันบาสเกตบอลชิงแชมป์โลก 2023 และสามประเทศที่มีอันดับสูงสุดแต่ละภูมิภาคในการจัดอันดับโลกของฟีบา

อีกห้าทีมตัดสินจากการแข่งขันรอบปรีควอลิฟายโอลิมปิก

## อ้างอิง

## แหล่งข้อมูลอื่น
*Pre-Olympic Basketball Tournament results
*2008 FIBA Olympic Qualifying Tournament for Men

บาสเกตบอล
2024
หมวดหมู่:บาสเกตบอล
บาสเกตบอลชายรอบคัดเลือกโอลิมปิก 2024 – บาเลนเซีย

การแข่งขัน**บาสเกตบอลชายรอบคัดเลือกโอลิมปิก 2024** ใน **บาเลนเซีย** จะเป็นหนึ่งในสี่การแข่งขันบาสเกตบอลชายรอบคัดเลือกโอลิมปิก 2024 จะจัดขึ้นที่เมืองบาเลนเซีย ประเทศสเปน ตั้งแต่วันที่ 2 ถึง 7 กรกฎาคม พ.ศ. 2567 โดยมีหกทีมที่จะเข้าร่วมแข่งขันในสองกลุ่ม กลุ่มละสามทีม โดยทีมอันดับที่หนึ่งและสองจะผ่านเข้ารอบรองชนะเลิศ ผู้ชนะของการแข่งขันจะได้ผ่านเข้าสู่การแข่งขันโอลิมปิกฤดูร้อน 2024

## ทีม

## สนาม

## อ้างอิง

## แหล่งข้อมูลอื่น
*เว็บไซต์หลัก

บาสเกตบอล
2024
หมวดหมู่:บาสเกตบอล
เขามาราปี

**มาราปี** (, , ยาวี: ڬونوواڠ ماراڤي) เป็นภูเขาไฟแบบคอมเพล็กซ์ในจังหวัดสุมาตราตะวันตก ประเทศอินโดนีเซีย และเป็นภูเขาไฟที่ยังคุกกรุ่นอยู่ที่สุดในเกาะสุมาตรา เช่นเดียวกับเขาเมอราปีบนเกาะชวา ชื่อนี้มีความหมายว่า "เขาแห่งไฟ" เขามาราปีมีความสูง  จากระดับน้ำทะเล มีเมืองและนครจำนวนมากที่ตั้งอยู่รายล้อมเขา ซึ่งรวมถึงบูกิตติงงี, ปาดังปันจัง และ บาตูซังการ์ ภูเขาไฟนี้ยังเป็นจุดหมายยอดนิยมของนักไต่เขา

## ปรัมปราวิทยา
ตามตำนานเชื่อว่าเขาลูกนี้เป็นจุดที่ชาวมีนังกาเบามาตั้งรกรากเป็นครั้งแรกหลังเรือแล่นมาจอดที่บนเขานี้ ในเวลานั้นเขานี้มีขนาดเท่าไข่หนึ่งฟองและรายล้อมไปด้วยน้ำ มีหินอนุสรณ์ศพจำนวนมากในภูมิภาคนี้ที่หันออกสู่ทิศของเขาลูกนี้ อันบ่งบอกว่าเขามาราปีมีความสำคัญทางวัฒนธรรมในพื้นที่แถบนี้

## การปะทุ
เขามาราปีมีประวัติศาสตร์การปะทุบ่อยครั้ง มีการปะทุครั้งสำคัญในเดือนกันยายน 1830, ในเดือนมกราคม 1975 ซึ่งมีการปะทุที่ก่อให้เกิดดินไหลและลาฮาร์ซึ่งทำให้มีผู้เสียชีวิต และอีกครั้งที่สำคัญคือการปะทุในปี 1979 ซึ่งเป็นผลให้มีผู้เสียชีวิต 60 ราย นับตั้งแต่ปี 2011 เขามาราปีจัดเป็นภูเขาไฟระดับสอง ในระบบเตือนภัยที่มีสี่ระดับของกรมสำรวจภูเขาไฟอินโดนีเซีย การทำนายการปะทุของเขามาราปีมีการบรรยายไว้ว่ากระทำได้ยาก เนื่องจากต้นธาร (source) ของการปะทุอย่างฉับพลันของเขามาราปีอยู่ตื้นและใกล้ยอดเขา ทำให้การปะทุของเขามาราปีไม่ได้เกิดจากการเคลื่อนตัวของแมกมาในชั้นลึก ๆ ซึ่งสามารถตรวจจับได้ในรูปของแผ่นดินไหวเหตุภูเขาไฟบนเครื่องตรวจจับแผ่นดินไหว กระนั้น มีผู้คนอาศัยอยู่ราว 1,400 คน บนชั้นต่าง ๆ ของเขามาราปี ในหมู่บ้านรูไบ กัล โกบะฮ์จูมันตีอัง ห่างไป 5 ถึง 6 กิโลเมตรจากยอดเขา

ในเดือนธันวาคม 2023 เกิดการปะทุที่เป็นผลให้มีนักไต่เขาเสียชีวิต 23 ราย เถ้าตะกอนกระจายไปถึงความสูง  และมีการกำหนดเขตหวงห้ามขนาด  รอบภูเขาไฟ

## อ้างอิง


หมวดหมู่:ภูเขาไฟในประเทศอินโดนีเซีย
หมวดหมู่:เกาะสุมาตรา
หมวดหมู่:ภูเขาไฟที่ยังไม่ดับ
หมวดหมู่:จังหวัดสุมาตราตะวันตก
การปะทุของเขามาราปี พ.ศ. 2566

เมื่อวันที่ 3 ธันวาคม 2023 เขามาราปี ซึ่งเป็นภูเขาไฟชนิดคอมเพล็กซ์บนเกาะสุมาตรา ประเทศอินโดนีเซีย เกิดการปะทุ โดยมีเถ้าตะกอนปะทุขึ้นไปในอากาศสูงถึง  และมีเถ้าตะกอนภูเขาไฟจำนวนมหาศาลปกคลุมพื้นที่อำเภอโดยรอบ มีนักไต่เขารวม 23 รายถูกพบเสียชีวิตใกล้กับหลุมภูเขาไฟ

มีการปะทุรวมทั้งหมด 46 ครั้ง และการระเบิด (blasts) 66 ครั้ง บันทึกจากการสังเกตจากจุดสังเกตการณ์ภูเขาไฟในระหว่างวันที่ 3–4 ธันวาคม

เถ้าตะกอนจากการปะทุแพร่กระจายไปถึงเมืองหลายเมืองในพื้นที่โดยรอบ เช่น ปาดังปันจัง และ บูกิตติงงี รวมถึงอำเภอปาซามัน และ เวสต์ปาซามัน การปะทุเกิดขึ้นนาน 4 นาที และมีแอมพลิจูดสูงสุดที่บันทึกได้อยู่ที่ 30 มิลลิเมตรบนไซส์โมกราฟ (seismograph)

## ผู้เสียชีวิต
การปะทุเกิดขึ้นระหว่างที่นักไต่เขาจำนวนมากยังอยู่บนชั้นต่าง ๆ ของเขา จากนักไต่เขารวม 75 คนที่กำลังไต่เขาในวันที่ 2 ธันวาคม มี 49 คนที่ได้รับการอพยพลงจากเขา มีการกู้ภัยได้อีกสามคนที่ค้นพบว่ายังมีชีวิตอยู่ และอีก 23 คนถูกพบเสียชีวิต ส่วนผู้รอดชีวิตมีบาดเจ็บรวมสิบสองคน 

ผู้เสียชีวิตถูกพบใกล้กับหลุมของภูเขาไฟ ในขณะที่การกู้ภัยและตามหาผู้สูญหายถูกรบกวนจากการปะทุเป็นครั้งคราว ผู้เสียชีวิตรายสุดท้ายสามารถกู้ร่างมาได้ในวันที่ 6 ธันวาคม ผู้เสียชีวิตพบว่ามีร่องรอยแผลไหม้ซึ่งทำให้ยากต่อการระบุตัวด้วยใบหน้า ส่วนผู้ที่รอดชีวิตบางส่วนมีแผลไหม้ และมีการบาดเจ็บของกระดูก

## อ้างอิง
สัญลักษณ์ทางธัชวิทยา

[thumb|200x200px|ธงราชนาวี เป็น[ธงนาวี (Naval Ensign) ของไทย สัญลักษณ์]]
**สัญลักษณ์ทางธัชวิทยา** () เป็นสัญลักษณ์ข้อมูลธงที่ถูกใช้งานโดยนักธัชวิทยาในการระบุลักษณะเฉพาะของธง เช่น สถานที่ใช้งาน ผู้ใช้งาน และลักษณะของธง สัญลักษณ์นี้ถูกสร้างขึ้นโดยนักธัชวิทยาชื่อว่า วิทนีย์ สมิธ (Whitney Smith) และได้รับการรับรองโดยสหพันธ์ธัชวิทยานานาชาติ (International Federation of Vexillological Associations: FIAV) ในช่วงต้นคริสต์ทศวรรษ 1970 ซึ่งเซลโก้ ไฮเมอร์ (Željko Heimer) นักธัชวิทยา ได้เพิ่มสัญลักษณ์สำหรับ  **ธงรุ่นปกติ** และ  **ธงที่ใช้ในอดีต** ในช่วงต้นคริสต์ทศวรรษ 1990

## สัญลักษณ์
สัญลักษณ์ทางธัชวิทยา ใช้อธิบายเกี่ยวกับข้อมูลของธง ไม่ว่าจะเป็นสถานะ การออกแบบ และการจำแนกธง

## การใช้งานสัญลักษณ์
การใช้งานสัญลักษณ์จะขึ้นอยู่กับตารางสองแถวที่ใช้ในการจำแนกบนบกและในน้ำ และคอลัมน์สามคอลัมน์ที่ใช้แสดงถึงการใช้งานด้านพลเรือน รัฐบาล หรือกองทัพในทางทหาร ซึ่งวงกลมแต่ละวงในตารางแสดงให้เห็นว่ามีการใช้งานตามคุณสมบัติพื้นฐาน ดังนี้

การออกแบบในลักษณะเดียวอาจจะไม่รองรับรูปแบบไม่มีการใช้งานหรือการใช้งานที่หลากหลาย ไฮเมอร์ได้เสนอให้มีแถวเพิ่มสำหรับธงทางอากาศ แต่ FIAV ยังไม่ได้ให้การรับรอง

## ดูเพิ่ม
* อภิธานศัพท์ธัชวิทยา

## อ้างอิง


หมวดหมู่:ธัชวิทยา
หมวดหมู่:สัญลักษณ์ที่เปิดตัวในคริสต์ทศวรรษ 1970